CELEX: C2006/331/16
Language: hu
Date: 2006-12-30 00:00:00
Title: C-238/05. sz. ügy: A Bíróság (harmadik tanács) 2006. november 23-i ítélete (a Tribunal Supremo [Spanyolország] előzetes döntéshozatal iránti kérelme) – ASNEF-EQUIFAX, Servicios de Información sobre Solvencia y Crédito, S.L. kontra Asociación de Usuarios de Servicios Bancarios (AUSBANC) (Verseny – EK 81. cikk – Pénzügyi intézmények között az ügyfeleik hitelképességére vonatkozó információk cseréjének rendszere – Előzetes döntéshozatal iránti kérelem – Elfogadhatóság – A tagállamok közötti kereskedelemre gyakorolt hatás – Versenykorlátozás – Előnyök a fogyasztók számára)

30.12.2006   
            
            
               HU
            
            
               Az Európai Unió Hivatalos Lapja
            
            
               C 331/10
            
         A Bíróság (harmadik tanács) 2006. november 23-i ítélete (a Tribunal Supremo [Spanyolország] előzetes döntéshozatal iránti kérelme) – ASNEF-EQUIFAX, Servicios de Información sobre Solvencia y Crédito, S.L. kontra Asociación de Usuarios de Servicios Bancarios (AUSBANC)
   (C-238/05. sz. ügy) (1)
   
   (Verseny - EK 81. cikk - Pénzügyi intézmények között az ügyfeleik hitelképességére vonatkozó információk cseréjének rendszere - Előzetes döntéshozatal iránti kérelem - Elfogadhatóság - A tagállamok közötti kereskedelemre gyakorolt hatás - Versenykorlátozás - Előnyök a fogyasztók számára)
   (2006/C 331/16)
   Az eljárás nyelve: spanyol
   A kérdést előterjesztő bíróság
   Tribunal Supremo
   Az alapeljárás felei
   
      Felperes: az ASNEF-EQUIFAX, Servicios de Información sobre Solvencia y Crédito, S.L., Administración del Estado
   
      Alperes: az Asociación de Usuarios de Servicios Bancarios (AUSBANC)
   Tárgy
   Előzetes döntéshozatal iránti kérelem – Tribunal Supremo (Spanyolország) – Az EK 81. cikk értelmezése – Pénzügyi intézmények közötti olyan információk cseréjére vonatkozó megállapodásnak a közös piaccal való összeegyeztethetősége, amelyek ügyfeleik fizetőképességére vonatkoznak – Kedvező hatások a pénzügyi szolgáltatások fogyasztói és felhasználói számára – Tagállam lehetősége mentesség engedélyezésére
   Rendelkező rész
   
               1)
            
            
               Az EK 81. cikk (1) bekezdését akként kell értelmezni, hogy az alapeljárás tárgyát képező nyilvántartáshoz hasonló, a hitellel kapcsolatos információcsere-rendszer elvben nem jár e rendelkezés értelmében versenykorlátozó hatással, amennyiben az érintett piacok nem erősen koncentráltak, a fenti rendszer nem teszi lehetővé a hitelezők azonosítását, valamint a hozzáférés és használat feltételei a pénzügyi intézmények számára de iure és de facto nem diszkriminatívak.
            
         
               2)
            
            
               Amennyiben a nyilvántartáshoz hasonló, a hitellel kapcsolatos információcsere-rendszer az EK 81. cikk (1) bekezdése értelmében versenykorlátozó lenne, az e cikk (3) bekezdése szerinti kivétel alkalmazása az e rendelkezésben felsorolt négy kumulatív feltétel teljesülésétől függ. E feltételek teljesülésének vizsgálata a nemzeti bíróság feladata. A fogyasztóknak az előnyből való méltányos részesedésére vonatkozó feltétellel kapcsolatban nem szükséges az, hogy minden fogyasztó külön-külön részesüljön valamely megállapodásból, döntésből vagy összehangolt magatartásból származó előnyből. Ellenben szükséges az, hogy az érintett piacokon a fogyasztókra összességében gyakorolt hatás előnyös legyen.
            
         
      (1)  HL C 205., 2005.8.20.